Analysis: ตลาดหุ้นจะเป็นอย่างไร เมื่อ Fed ขึ้นดอกเบี้ย เปิดสถิติย้อนหลัง 39 ปี ดัชนี S&P 500 พบหุ้นขึ้นหลังผ่านไป 1 ปี ‘หุ้นเทคโนโลยี’ ให้ผลตอบแทนสูงสุด - FINNOMENA
Fed ขึ้นดอกเบี้ยเป็นวิกฤติหรือโอกาส? ย้อนรอยสถิติตลาดหุ้นหลัง Fed ขึ้นดอกเบี้ย พร้อมจับตาอีก 2 ประเด็นที่กดดันตลาดหุ้นปีนี้อย่างน้ำมันแพง และเลือกตั้งกลางเทอมสหรัฐฯ
14 มี.ค. 2565

Fed ขึ้นดอกเบี้ยเป็นวิกฤติหรือโอกาส? ย้อนรอยสถิติตลาดหุ้นหลัง Fed ขึ้นดอกเบี้ย พร้อมจับตาอีก 2 ประเด็นที่กดดันตลาดหุ้นปีนี้อย่างน้ำมันแพง และเลือกตั้งกลางเทอมสหรัฐฯ
เรื่องสำคัญที่นักลงทุนต่างจับตาในสัปดาห์นี้คือ การประชุม Fed ที่จะจัดขึ้นในวันที่ 15-16 มี.ค. โดยมีความเป็นไปได้สูงมากที่ Fed จะขึ้นดอกเบี้ยจากระดับใกล้ 0
อย่างที่รู้กันว่า ดัชนี S&P 500 พุ่งขึ้นเกือบ 90% จากระดับสูงสุดในเดือน มี.ค. 2020 คำถามคือ การขึ้นดอกเบี้ยของ Fed จะทำให้ขาขึ้นของตลาดหุ้นสหรัฐฯ จบลงหรือไม่?
📉 จากสถิติที่ผ่านมาพบว่า การขึ้นดอกเบี้ยของ Fed ทำให้ตลาดหุ้นสหรัฐฯ ผันผวนก็จริง แต่ไม่ได้ทำให้ขาขึ้นของตลาดสิ้นสุดลง
ข้อมูลของ LPL Financial ระบุว่า ในการขึ้นดอกเบี้ยทั้งหมด 8 ครั้งก่อนหน้านี้ ตั้งแต่ปี 1983 หรือย้อนหลังไป 39 ปี ดัชนี S&P 500 ปรับเพิ่มขึ้นทุกครั้งหลังการขึ้นดอกเบี้ยครั้งแรกผ่านไป 1 ปี
โดยกลุ่มหุ้นที่มีผลการดำเนินงานดีสุดในดัชนี S&P 500 คือ ‘หุ้นกลุ่มเทคโนโลยี’ ที่โดยเฉลี่ยรายปีปรับขึ้นมาเกือบ 21% ตามข้อมูลจาก Strategas Securities
🛢️ อีกประเด็นที่อาจตลาดหุ้นคือ “ราคาน้ำมันที่แพง” อยู่ตอนนี้
จากสถิติที่ผ่านมา หลังเกิดวิกฤติน้ำมันจะตามมาด้วยวิกฤติเศรษฐกิจทั้งในช่วงกลางทศวรรษ 1970 ต้นทศวรรษ 1980 และต้นทศวรรษ 1990
อย่างไรก็ดี เศรษฐกิจที่ตกต่ำหลังจากนั้นเช่น เหตุการณ์ 911 ในปี 2011 และวิกฤติการเงินโลกปี 2008 ไม่ได้เกิดขึ้นจากราคาน้ำมันดิบที่แพงขึ้น
🗳️ อีกความท้าทายที่นักลงทุนต้องเผชิญคือ การเลือกตั้งมิดเทอมของสหรัฐฯ ในเดือน พ.ย.
ซึ่งตามสถิติแล้วผลตอบแทนของตลาดจะลดลงจากความเปลี่ยนแปลงด้านนโยบาย แต่แรงกดดันดังกล่าวถูกหักล้างโดยราคาหุ้นที่มักจะแข็งแกร่งในช่วงปลายปี
เมื่อพิจารณาจากทั้ง 2 ปัจจัยแล้ว ข้อมูลของ LPL Financial ระบุว่า ดัชนี S&P 500 ลดลงมากกว่า 17% โดยเฉลี่ยในการเลือกตั้งมิดเทอม โดยไตรมาสที่ 1,2,และ 3 ของปีที่มีการเลือกตั้งมิดทเอม ถือเป็นช่วงที่อ่อนแอที่สุดของวาระปธน.สหรัฐฯ ทั้งหมด 4 ปี
อ้างอิง: https://www.bloomberg.com/news/articles/2022-03-13/what-happens-to-stocks-when-the-fed-hikes-a-historical-guide?sref=e4t2werz
 ——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Article
Basic
FED
Jerome Powell
Knowledge
Short Content
ตลาดหุ้น
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA